Baner Peran

Baner Peran yw baner Kernow. Kensa deskrifans godhvedhys an baner avel baner Kernow a veu skrifys en 1838.'The Parochial History of Cornwall', gen Davies Gilbert. (1838) Vol III, p. 332 Usyes ew gen Kernowyon avel arwodh a honenieth.Phil Rendle, Cornwall - The Mysteries of St Piran, The Flag Institute

An baner henwys rag Peran ew krows wynn war kilva dhu. Leverys ew dre wrug Piran dowis an dhew liwyow-ma woja gweles an sten tedh ow skollya mes a'n mun du en y tan. Hemm a wrug hwarvos dres y dhiskudhyans a sten e'n 6ves kansblydhen, ow dos ha bos tassans stenyoryon.

Devedhyanjow
Leverys ew dr'ujy an desin ow tos dhort kensa 1188 pan veu an baner usyes e'n Crowsgasow,Celtic League flags ha ma erthygel en Encyclopaedia Britannica ow leverel dre veu an baner degys gen an barth Gernowek orth Cas Agincourt (1415).Cornish flag Bettegens, y hevel dr'ew an devyn res gen Encyclopaedia Britannica derayes gen onen a wra dos dhort bardhonek a 1590 henwys "Poly-Olbion" gen Michael Drayton. Ma'n bardhonek ow leverel dre wrug an baner degys gen an Gernowyon orth Agincourt disqwedhes dew omdowler a Gernow en colm.Poly-Olbion gen Michael Drayton

An dustuny godhvedhys an moyha a-varr a'n baner-ma a veu recordyes gen Davies Gilbert en y ober 1838 'The Parochial History of Cornwall', lemma ev ow leverel a-dro dhe "grows wynn war kilva dhu a veu kens obma baner Peran ha baner Kernow; dres lycklod gen nebes kampol dhe'n mun du ha'n alkan gwynn a sten".

Onen a'n diskwedhyanjow an kottha a'n baner a ell bos gwelys en fenester gweder liw orth Westminster Abbey. Discudhys a veu en 1888 dhe gov an deviser hag ynjynnyor gerys da a Gernow Richard Trevithick. Ma'n fenester ow tiskwedhes Myhal orth an penn ha naw sans a Gernow, Peran, Petrok, Pinnock, Jermyn, Julyan, Cyriacus, Constentyn, Nonna and Gerens a-woles. Y hevel dr'ew Pedn Peran portrayans a Trevithick y honen, ha ma ev ow ton baner Kernow.Westminster Abbey

Tybyanjow a-dro dh'y dhevedhyans

Arvow Teyluyow a Frynk ha Breten Vian

Devydnow

Class:Kernow